განათლების ერთიანი საკრედიტო კავშირი - ვიკიპედია

# განათლების ერთიანი საკრედიტო კავშირი

### ვიკიპედიიდან

განათლების ერთიანი საკრედიტო კავშირის პროგრამა ვითარდება 2006 წ. 24 თებერვლიდან, საქართველოს ეროვნული ბანკის #186 განკარგულების საფუძველზე, საქართველოს სხვადასხვა უნივერსიტეტებსა და სკოლებში. კავშირი, როგორც არასაბანკო-სადეპოზიტო, საკრედიტო დაწესებულება, პრიორიტეტულად მუშაობს განათლების სექტორში, არასაბანკო (არაკომერციული) დაკრედიტებისა და დაფინანსების პროექტებზე. კავშირი ეფუძნება კოოპერაციის პრინციპებს და აერთიანებს განათლებაზე მოტივირებულ ახალგაზრდებს, უმაღლესი და საშუალო სკოლების პროფესორ-მასწავლებლებს და განათლების სექტორში დასაქმებულ პირებს (მზარდი რიცხოვნობით).

## [რედაქტირება] ორგანიზაცია

განვითარებადი პროგრამის წარმატებას მნიშვნელოვანწილად განაპირობებს წევრთა მაღალი რიცხოვნობა, რომელიც მეორეს მხრივ ვერ მიიღწევა რომელიმე ერთი, თუნდაც მსხვილი (სტუდენტთა რიცხოვნობით) უნივერსიტეტის ფარგლებში. გამომდინარე აქედან, კავშირი მიზანმიმართულად მუშაობს როგორც ძირითად ასევე, სტუდენტთა რიცხოვნობით, მეორად სასწავლებლებთან. მნიშვნელოვანი, მაღალი მდგრადობის სასესხო-სარეზერვო ფონდები და მათი ზრდა განპირობებულია, როგორც წევრთა შემონატანებით, ასევე მნიშვნელოვანი პარტნიორი ბიზნეს-ორგანიზაციების ფინანსური მხარდაჭერით, საერთაშორისო ფონდებისა და სხვადასხვა, საერთაშორისო განვითარების პროგრამების მონაწილეობით.

## [რედაქტირება] წევრობა

კავშირის წევრობა ხელმისაწვდომია საქართველოს სხვადასხვა რეგიონის აკრედიტებული სასწავლებლების სტუდენტთათვის. არასრულწლოვან მოსწავლეთა ინტერესების ჩანაცვლება შესაძლებელია მშობელთა მონაწილეობით. საკრედიტო კავშირი, როგორც მოქალაქეთა ფინანსური რესურსებით კოოპერირების ერთერთი ფორმა, ითვალისწინებს მოქალაქეთა ინტერესების გაერთიანებას - საერთო მიზნების მისაღწევად. წევრს შესაძლებლობა ეძლევა ისარგებლოს განათლბაზე მიზნობრივი არასაბანკო სესხებით ერთიანი ფონდიდან. მცირედი შენატანების და კორპორაციული შემოწირულობების გაერთიანებით, მეორეს მხრივ შესაძლებელი ხდება დაკმაყოფილდეს თითოეული წევრის მნიშვნელოვანი ინტერესები განათლებაზე მიზნობრივი სასესხო თუ სხვა პროგრამებში მონაწილეობისას. წევრთა განათლების ფინანსური მხარდაჭერის პროგრამებთან ერთად, წარმატებით ვითარდება სტუდენტთა შეთავსებით დასაქმების პროგრამა.

## [რედაქტირება] დანიშნულება

საკრედიტო კავშირი არის საზოგადოებრივი ორგანიზაცია. იგი ემსახურება მხოლოდ მასში გაწევრიანებულ პირებს. საკრედიტო კავშირი არის საბანკო-საფინანსო სახის, არა-პოლიტიკური ორგანიზაცია, რომელშიც რეალიზდება წევრთა ეკონომიკური უფლებები. დეპოზიტების და ძირითადი ფონდების მაღალი მდგრადობა და დაცულობა, რომელიც მიიღწევა შესაბამისი სარეზერვო ფონდების ფორმირებით. პრინციპი ერთი ყველასათვის და ყველა ერთისათვის, საუკეთესოდ ასახავს საკრედიტო კავშირის იდეოლოგიას. თითოეულის მიერ მიღწეული შედეგი გუნდური გამარჯვებაა. ერთობაში იგულისხმება არა მარტო ფინანსური, არამედ პროფესიონალური, შრომითი და სხვა მნიშვნელოვანი რესურსების გაერთიანება.

## [რედაქტირება] რესურსები ინტერნეტში

- განათლების ერთიანი საკრედიტო კავშირის ოფიციალური ვებ-გვერდი
- აშშ საკრედიტო კავშირების ასოციაცია - საქართველოს განათლების ერთიანი საკრედიტო კავშირის შესახებ
- ინფორმაცია რუსულ ენაზე, საინფორმაციო სააგენტო REGNUM
- ახალი ამბები, ინგლისურ ენაზე The Georgian Times 17,6,2006

Retrieved from "http://ka.wikipedia.org../../../%E1%83%92/%E1%83%90/%E1%83%9C/%E1%83%92%E1%83%90%E1%83%9C%E1%83%90%E1%83%97%E1%83%9A%E1%83%94%E1%83%91%E1%83%98%E1%83%A1_%E1%83%94%E1%83%A0%E1%83%97%E1%83%98%E1%83%90%E1%83%9C%E1%83%98_%E1%83%A1%E1%83%90%E1%83%99%E1%83%A0%E1%83%94%E1%83%93%E1%83%98%E1%83%A2%E1%83%9D_%E1%83%99%E1%83%90%E1%83%95%E1%83%A8%E1%83%98%E1%83%A0%E1%83%98.html"

კატეგორია: განათლება

##### Views

- სტატია
- განხილვა
- მიმდინარე შესწორება

##### ძიება